murphy | Marlene Jordaan – murphy se wet
Posted on Junie 26, 2014 by Marlene Murphy Jordaan
Soms wil ek my net verwyl
in die lêplek van my hart se hart
waar jy nog skuil,
ek wil sit, ek wil dáár vertoef,
net ‘n bietjie draal,
waar ander wette die weg van
ons eindlot bepaal.
Ek wil ‘n bietjie huiwer
waar jou lagstem nog, so suiwer
kon resoneer en troef en speel.
Waar, vervaag het in sy geheel
die ritme van die wêreld buite
op die aandrang van ons wilsbesluite.
Maar in dié ontmensde hart se gang
loop net die diepste, diep verlang
Uit: Naakstudie van ‘n boeremeisie deur Marlene Jordaan
Posted in Gedigte	| Tagged afrikaans,gedig,marlene jordaan,murphy,naakstudie van 'n boeremeisie	| 18 Replies